nn da da da da af de de fr en de da da da da da da fr sv da nl de da da nn da da da da da da da da da da da de id da da da en da da da da da da fr sv da nl de da de en da da da da da fr sv da nl de sv da da da da da sv da da da da da da da da da sv da da da da da da fr da da da da da en da da en da da nl nn nl da de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Hampen Sø og Palsgård Skov
Færdselsregler i naturen – vis hensyn
Ridestier er mest til ryttere! Ryttere må ikke ride på øvrige veje og stier i Kongelunden, da skovbunden er meget blød.
Du viser derfor hensyn, hvis du lader rytterne have ridestierne i fred og de kan få en god galop.
Som cyklist skal holde til højre og sætte farten ned, når du passerer gående. Vær særlig opmærksom, hvis du som cyklist krydser en ridesti.
Som gående skal du holde til venstre på veje og stier. Så har du bedre overblik over modkørende og får bedre afstand til forbipasserende cyklister.
Der må cykles på alle stier og skovveje, men ikke i skovbunden og ned ad skrænter eller på stendiger og gravhøje.
Læs mere om mountainbiking i den danske natur
Der er mange ridestier i Kongelunden med forbindelse til Kalvebod Fælled, hvor du også kan ride.
Det kræver ridekort for at ride begge steder.
Køb af ridekort og regler for ridning findes her
Læs godt på reglerne før du rider ud.
Du må kun ride på ridestier i Kongelunden, da skovbunden er meget blød og derfor nemt trædes op.
Find kort over ridestier på www.Udinaturen.dk
Hunde er velkomne i Kongelunden, hvis de er i snor af hensyn til andre skovgæster og til vildtet.
Der findes en hundeskov i på Kongelunden og på Kalvebod Fælled. Find dem på Udinaturen.dk
Du skal også have kontrol over din hund i en hundeskov og den må ikke genere andre.
Hvis du er dårligt gående eller har barnevogn med
Kongelunden har et veludviklet net af stier. De gennemgående veje -  bl.a. Collins Allé, der går ned til Hestefælleden og stranden – er asfalterede.
Også Fasanstien og Tangvejen har så god en belægning, at det ikke er et problem at færdes med kørestol.
Der er ingen offentlige toiletter i Kongelunden. Det nærmeste findes ved Kongelundsfortet lige syd for Kongelunden.
Find primitive overnatningspladser og bålpladser i Kongelunden på Udinaturen.dk og læs om, hvad der findes af faciliteter på stederne.
Find vej til Kongelunden
Kongelunden ligger på Amagers sydspids, og der er gode offentlige transportmidler fra byen ud til skoven. Amager er flad som en pandekage, så du kan også cykle  – eventuelt ad cykelstier over Vestamager – eller du kan tage bilen. Der er P-pladser flere steder rundt om skoven.
Fra Københavns Rådhusplads kan du tage bus 33 mod Søvang lige til skoven. Du kan også tage metroen eller Øresundstoget til Ørestad Station og derfra tage bus nr. 33. Stå af ved stoppestedet Kongelunden.
Kort med seværdigheder Aktiviteter Dyr og planter  Året rundt  Historie
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden